Vi ønsker å øke vår bemanning innenfor konstruksjonsteknikk, i første omgang med erfarne sivilingeniører/ingeniører til våre Oslo og Lillestrøm kontorer. Prosjektene vi jobber med er alt fra mindre spesialbygg til større leilighetskomplekser, institusjoner, industri- og næringsbygg, skoler og idrettsanlegg.
Du er selvstendig og kan være disiplinleder i større prosjekter med det overordnede ansvaret for konstruksjonsteknikk. Vi søker etter erfarne byggeteknikkere, gjerne med mer enn 8 års erfaring innen konstruksjonsfag, bygg- og anleggsområdet. Evne til å jobbe selvstendig og i faglige team med yngre medarbeidere. Erfaring som disiplinleder RIB i prosjekter vil tillegges ekstra vekt. Kjennskap og erfaring med bruk av norske standarder og regelverk nødvendig. Søkere må ha gode kunnskaper i statikk og dimensjonering samt bruk av relevant programvare. Du må snakke og skrive flytende norsk.